b'\n_START_ARTICLE_\nGustavas Feterauskas\n_START_PARAGRAPH_\nGustavas Feterauskas (1874 m. baland\xc5\xbeio 25 d. Pilvi\xc5\xa1kiuose \xe2\x80\x93 1944 m. Vokietijoje) \xe2\x80\x93 Lietuvos visuomen\xc4\x97s ir valstyb\xc4\x97s veik\xc4\x97jas.\n_START_SECTION_\nBiografija\n_START_PARAGRAPH_\nSp\xc4\x97jama, kad studijavo ekonomik\xc4\x85 ar tiksliuosius mokslus tuometin\xc4\x97je Rusijos imperijos sostin\xc4\x97je Sankt Peterburge. Aktyviai dalyvavo miesto lietuvi\xc5\xb3 visuomeniniame gyvenime \xe2\x80\x93 vaidino Peterburgo lietuvi\xc5\xb3 savitarpin\xc4\x97s pa\xc5\xa1alpos draugijos pastatytuose spektakliuose, 1918 m. buvo i\xc5\xa1rinktas Petrapilio Lietuvi\xc5\xb3 ir \xc5\xbeemai\xc4\x8di\xc5\xb3 labdaringosios draugijos pirmininku_NEWLINE_Pasibaigus Pirmajam pasauliniam karui gr\xc4\xaf\xc5\xbeo \xc4\xaf Lietuv\xc4\x85. Vienas pirm\xc5\xb3j\xc5\xb3 Lietuvos gaisrinink\xc5\xb3 draugijos vadov\xc5\xb3. 1920\xe2\x80\x931927 m. buvo skiriamas Centralinio statistikos biuro direktoriumi, iki 1940 m. \xe2\x80\x93 Statistikos tarybos narys. Dalyvavo tarptautiniuose statistik\xc5\xb3 kongresuose 1923 m. Briuselyje ir 1925 m. Romoje. Vienas i\xc5\xa1 Valstybin\xc4\x97s draudimo \xc4\xafstaigos \xe2\x80\x9eLietuva\xe2\x80\x9c k\xc5\xabr\xc4\x97j\xc5\xb3, ilgametis jos vadovas. 1927\xe2\x80\x931930 m. Lietuvos universitete skait\xc4\x97 politin\xc4\x97s aritmetikos kurs\xc4\x85, 1930 m. dalyvavo draudimo matematik\xc5\xb3 tarptautiniame suva\xc5\xbeiavime Stokholme. Spaudoje paskelb\xc4\x97 straipsni\xc5\xb3 draudimo ir statistikos temomis.'